REPUBLIKA SRBIJA

NARODNA SKUPŠTINA

Odbor za Kosovo i Metohiju

01 Broj: 06-2/30-14

12. maj 2014. godine

B e o g r a d

Z A P I S N I K

PRVE SEDNICE ODBORA ZA KOSOVO I METOHIJU

ODRŽANE 9. MAJA 2014. GODINE

Sednica je počela u 11,40 časova.

Sednicu je na osnovu člana 25. stav 1. Poslovnika Narodne skupštine, sazvala predsednik Narodne skupštine, a sednicom je na osnovi člana 25. stav 2. Poslovnika, do izbora predsednika Odbora, predsedavao najstariji član Odbora, narodni poslanik Miroljub Stanković.

Sednici su prisustvovali članovi Odbora: Milovan Drecun, Aleksandar Jablanović, Momir Stojanović, Miodrag Linta, Miljana Nikolić, Vladeta Kostić, Nenad Mitrović, Siniša Maksimović, Goran Bogdanović, Borislav Stefanović, Miroljub Stanković, Đorđe Kosanić i Miroslav Markićević.

Sednici Odbora su prisustvovali zamenici odsutnih članova Odbora: Dušan Stupar (član nedostaje) i Miljana Zindović (član Zvonimir Stević).

Sednici Odbora nisu prisustvovali članovi Odbora: Zoran Jozić i Aleksandar Čotrić, niti njihovi zamenici.

Pored članova Odbora sednici je prisustvovao i narodni poslanik Dragoljub Zindović.

Članovi Odbora se nisu izjašnjavali o dnevnom redu jer je već utvrđen od strane predsednika Narodne skupštine.

Utvrđen je sledeći

D n e v n i r e d:

1. Izbor predsednika Odbora;
2. Izbor zamenika predsednika Odbora.

Prva tačka dnevnog reda - **Izbor predsednika Odbora**

Uvodne napomene izneo je narodni poslanik Miroljub Stanković, najstariji član Odbora odnosno predsedavajući Odbora.

Narodni poslanik Vladeta Kostić, je predložio i obrazložio, da narodni poslanik Milovan Drecun bude izabran za predsednika Odbora, a sa ovim predlogom se složio i narodni poslanik Miroslav Markićević.

Na predlog narodnih poslanika Vladete Kostića i Miroslava Markićevića, za predsednika Odbora za Kosovo i Metohiju, većinom glasova (14 „za“, jedan „protiv“, nije bilo uzdržanih) je izabran narodni poslanik Milovan Drecun.

U diskusiji su učestvovali narodni poslanici, članovi Odbora: Vladeta Kostić i Miroslav Markićević.

Nakon izbora za predsednika Odbora, Milovan Drecun je nastavio da predsedava daljem toku sednice Odbora.

Druga tačka dnevnog reda - **Izbor zamenika predsednika Odbora**

Narodni poslanik Milovan Drecun, novoizabrani predsednika Odbora, je predložio i obrazložio predlog da narodni poslanik Goran Bogdanović bude izabran za zamenika predsednika Odbora.

Odbor je većinom glasova (14 „za“, jedan „protiv“, nije bilo uzdržanih) izabrao narodnog poslanika Gorana Bogdanovića za zamenika predsednika Odbora za Kosovo i Metohiju.

Sednica je završena u 11,55 časova.

**Sastavni deo ovog zapisnika čini prepis obrađenog tonskog snimka, vođen na sednici Odbora.**

SEKRETAR ODBORA PREDSEDNIK ODBORA

Zdravka Erak mr Milovan Drecun